S-881/2021

Mál þetta sem dómtekið var 11. júní sl. höfðaði Lögreglustjórinn á Suðurnesjum með ákæru 6. apríl 2021 á hendur ákærðu K-kvk-þgf V-kvk-þgf G-kvk-þgf, kt. [...], [...], Reykj anes bæ:

„fyrir eftirtalin brot á umferðarlögum og lögum um ávana- og fíkniefni: I.

Fyrir umferðarlagabrot, með því að hafa föstudaginn 8. janúar 2021 ekið bifreiðinni [...] austur Reykjanesbraut, í Reykjanes bæ, svipt ökuréttindum og undir áhrifum ávana- og fíkniefna (í blóði mældist amfetamín 650 ng/ml) og því ekki fær um að stjórna bifreiðinni örugglega.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., allt sbr. 95. gr. umferðarlaga nr. 77/2019.

I I.

Fyrir umferðarlagabrot, með því að hafa föstudaginn 15. janúar 2021 ekið bifreiðinni [...] um Dalveg, í Kópavogi, svipt ökuréttindum og undir áhrifum ávana- og fíkniefna (í blóði mældist amfetamín 560 ng/ml) og því ekki fær um að stjórna bifreiðinni örugglega..

Telst háttsemi þessi varða við 1., sbr. 2. mgr. 50. gr. og 1. mgr. 58. gr., allt sbr. 95. gr. umferðarlaga nr. 77/2019.

III.

Fyrir fíkniefnalagabrot, með því að hafa haft í vörslum sínum 0,47 gaf amfetamíni, sem lögregla fann og haldlagði við leit í fatnaði ákærðu í kjölfar afskipta vegna ákæruliðar nr. I I.

Telst háttsemi þessi varða við 2., sbr. 5. og 6. gr. lagaum ávana- og fíkniefninr. 65/1974 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærða verði dæmd til refsingar og til greiðslu alls sakarkostnaðar og til að sæta sviptingu ökuréttinda, sbr. 1. mgr. 101. gr. umferðarlaga nr. 77/2019. Þá er þess krafist að gerð verði upptæk með dómi 0,47 gaf amfetamíni (ákæruliður nr. III.) samkvæmt heimild í 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglugerðar nr. 233/2001.“

Ákærða mætti ekki við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og rannsóknargagna málsins telst framangreind háttsemi sönnuð og er hún réttilega heimfærð til refsiákvæða í ákæru.

Ákærða er fædd í september árið [...] og hefur fjórum sinnum áður sætt refsingu. Við matá refsingu hafa eftirtalin brot áhrif. Viðurlagaákvörðun 29. maí 2020 sem ákærða undirgekkst í Héraðsdómi Reykjaness fyrir akstur ökutækis undir áhrifum ávana- og fíkniefna. Að endingu gekkst ákærða undir tvær sektargerðir hjá Lögreglustjóranum á Suðurnesjum 5. janúar 2021 fyrir akstur ökutækis undir áhrifum svipt ökurétt. Með hliðsjón af sakarefni málsins, 77. gr. almennra hegningarlaga og með vísan til dómvenju í málum af þessu tagi þykir refsing ákærðu hæfilega ákveðin fangelsi í 60 daga.

Á grundvelli 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 verður ákærðu gert að sæta upptöku á 0,47 grömmum af amfetamíni sem lögregla lagði hald á við rannsókn málsins.

Með vísan til framangreinds þykir, í samræmi við kröfugerð ákæruvalds og með vísan til 3. mgr. 99. og 101. gr. umferðarlaga nr. 77/2019, rétt að svipta ákærðu ökurétti ævilangt frá birtingu dóms að telja.

Samkvæmt úrslitum málsins, sbr. 1. mgr. 235. gr. laga nr. 88/2008 um meðferð sakamála, verður ákærðu gert að greiða allan sakarkostnað. Ákærða dæmist því til að greiða útlagðan kostnað vegna rannsókna á lífsýnum, samtals 183.854 krónur.

Ó-kk-nf E-kk-nf J-kk-nf aðstoðarmaður dómara kveður upp dóm þennan.

Dómsorð:

Ákærða, K-kvk-nf V-kvk-nf G-x-x, sæti fangelsi í 60 daga.

Ákærða sæti upptöku á 0,47 gaf amfetamíni.

Ákærða er svipt ökurétti ævilangt frá birtingu dóms að telja.

Ákærða greiði 183.854 krónur í sakarkostnað.

Ó-kk-nf E-kk-nf J-kk-nf